КОМИ РЕСПУБЛИКАСА ЮРАЛЫСЬЛÖН  
ИНДÖД

**Коми Республикаса государственнöй гражданскöй служащöйяслысь да налöн семьяö пырысьяслысь чöжöс йылысь, эмбур да эмбур сяма обязательствояс йылысь Коми Республикаса государственнöй органъяслöн официальнöй сайтъясын юöр йöзöдан пöрадок вынсьöдöм йылысь**

«Коми Республикаса государственнöй гражданскöй службалöн öткымын юалöм йылысь» Коми Республикаса Оланпас серти шуа:

1. Вынсьöдны Коми Республикаса государственнöй гражданскöй служащöйяслысь да налöн семьяö пырысьяслысь чöжöс йылысь, эмбур да эмбур сяма обязательствояс йылысь Коми Республикаса государственнöй органъяслöн официальнöй сайтъясынюöр йöзöдан пöрадок содтöд серти.

2. Тайö Индöдыс вынсялö сiйöс официальнöя йöзöдан лунсянь 10 лун мысти.

Коми Республикаса Юралысь В.Торлопов

Сыктывкар

2009 вося öшым тöлысь 30 лун

144 №

ВЫНСЬÖДÖМА

Коми Республикаса Юралысьлöн

2009 во öшым тöлысь 30 лунся 144 №-а Индöдöн

(содтöд)

Коми Республикаса государственнöй гражданскöй служащöйяслысь да налöн семьяö пырысьяслысь чöжöс йылысь, эмбур да эмбур сяма обязательствояс йылысь Коми Республикаса государственнöй органъяслöн официальнöй сайтъясын юöр йöзöдан

**ПÖРАДОК**

1. Тайö Пöрадокöн урчитсьöны Коми Республикаса государственнöй органъяслöн кадръяскöд удж нуöдысь службаяслöн Коми Республикаса государственнöй органъяслöн официальнöй сайтъясын (водзö - официальнöй сайтъяс) Коми Республикаса государственнöй гражданскöй служащöйяслысь, налысь гöтырлысь либö верöслысь да тыр арлыдтöм челядьлысь чöжöс йылысь, эмбур да эмбур сяма обязательствояс йылысь юöр (водзö - чöжöс йылысь, эмбур да эмбур сяма обязательствояс йылысь юöр) йöзöдан могъяс.

2. Официальнöй сайтъясын йöзöдöны Коми Республикаса государственнöй гражданскöй служащöйлысь чöжöс йылысь, эмбур да эмбур сяма обязательствояс йылысь татшöм юöръяс:

а) Коми Республикаса государственнöй гражданскöй служащöйлысь, сылöн гöтырлысь либö верöслысь да тыр арлыдтöм челядьлысь киын кутан либö вöдитчан вöрзьöдны позьтöм эмбур лыддьöг быдöнлысь сикассö, плöщадьсö да меститчан канмусö пасйöмöн;

б) Коми Республикаса государственнöй гражданскöй служащöйлысь, сылöн гöтырлысь (верöслысь) да тыр арлыдтöм челядьлысь киын кутан транспорт средство лыддьöг сикассö да маркасö пасйöмöн;

в) Коми Республикаса государственнöй гражданскöй служащöйлысь, сылöн гöтырлысь (верöслысь) да тыр арлыдтöм челядьлысь декларируйтöм вося чöжöс.

3. Тайö Пöрадокса 2 пунктын пасйöм чöжöс йылысь, эмбур да эмбур сяма обязательствояс йылысь юöр урчитöм пöрадок серти йöзöдöны официальнöй сайтъясын Коми Республикаса государственнöй гражданскöй служащöйясöн чöжöс йылысь, эмбур да эмбур сяма обязательствояс йылысь справкаяс сетöмлы урчитöм кадколаст мунöм бöрын 14 лунöн.

4. Официальнöй сайтъясын йöзöдöм чöжöс йылысь, эмбур да эмбур сяма обязательствояс йылысь юöръясын оз позь пасйыны:

а) Коми Республикаса государственнöй гражданскöй служащöйлысь, сылöн гöтырлысь (верöслысь) да тыр арлыдтöм челядьлысь чöжöс йылысь (тайö Пöрадокса 2 пунктын пасйöм кындзи), пасйöм йöзлы киын кутан эмбур йылысь да эмбур сяма обязательствояс йылысь мукöд юöр;

б) Коми Республикаса государственнöй гражданскöй служащöйлысь, сылöн гöтырлысь (верöслысь) да тыр арлыдтöм челядьлысь персональнöй юöръяс;

в) юöръяс, кутшöмъяс серти позьö тöдмавны Коми Республикаса государственнöй гражданскöй служащöйлысь, сылöн гöтырлысь (верöслысь), челядьлысь да семьяö мукöд пырысьлысь оланiн, пошта инпас, телефон да мукöд йитчантор;

г) юöръяс, кутшöмъяс серти позьö тöдмавны Коми Республикаса государственнöй гражданскöй служащöйлысь, сылöн гöтырлысь (верöслысь), челядьлысь да семьяö мукöд пырысьлысь киын кутан либö вöдитчан вöрзьöдны позьтöм объектъяслысь меститчанiн;

д) государственнöй гусяторö пырысь либö конфиденциальнöй юöр.

5. Коми Республикаса государственнöй гражданскöй служащöйöн сетöм чöжöс йылысь, эмбур да эмбур сяма обязательствояс йылысь юöр официальнöй сайтъясын йöзöдöны лöсялана Коми Республикаса государственнöй органъяслöн кадрöвöй службаяс.

6. Коми Республикаса государственнöй органъясысь кадрöвöй службаяслöн Коми Республикаса государственнöй гражданскöй служащöйяс Россия Федерацияса законодательство серти кывкутöны тайö Пöрадокö кутчысьöмысь, а сiдзжö государственнöй гусяторö пырысь либö конфиденциальнöй юöр йöзöдöмысь.

Вудж. Коснырева 3747 пас